b'\n_START_ARTICLE_\nBibliometri\n_START_PARAGRAPH_\nBibliometri er brug af tal og statistik i forbindelse med forskning inden for is\xc3\xa6r Biblioteks- og informationsvidenskab, videnskabsstudier og forskningsevaluering.\n_START_SECTION_\nSynonymer og n\xc3\xa6r-synonymer\n_START_PARAGRAPH_\nBibliometri betegnes ogs\xc3\xa5 informetri og scientometri. Nogle forskere l\xc3\xa6gger dog lidt forskellig betydning i disse tre termer. En forladt betegnelse er statistisk bibliografi.\n_START_SECTION_\nBibliometriske love\n_START_PARAGRAPH_\nDe mest kendte bibliometriske love er Bradfords lov (om fordelingen emner i informationskilder), Lotkas lov (om fordelingen af forfatteres produktivitet) og Zipfs lov (om fordelingen af ord i tekster).'